Kijevo tvenkinys

Kijevo tvenkinys arba Kijevo marios () – Dniepro upės tvenkinys Ukrainoje, nutolęs į šiaurę nuo Kijevo. Plotas – 922 km². Ilgis 110 km, plotis iki 12 km.

Šiaurėje jis beveik ribojasi su Baltarusijos siena. Į tvenkinį suteka Pripetė, Desna, Teterivas, Užas. Vandens telkinys įrengtas XX a. septintajame dešimtmetyje, valdant L. Brežnevui ir buvo paskutinė iš šešių stambių vandens saugyklų ant Dniepro upės. Sudarytas laivybos, energetinėms, vandentiekio, rekreacinėms reikmėms. Didelį vandens aukščių skirtumą išnaudoja Kijevo hidroelektrinė, pagamindama elektros energiją.

 Šaltiniai 


Kategorija:Kijevo sritis
Kategorija:Ukrainos tvenkiniai